محەمەد ڕەسووڵ ھاوار

محەمەد ڕەسووڵ ھاوار :(١٩٢٣-١٩٨٠) نووسەر ، شاعیر ، چالاكی سیاسی ، لە نەتەوەی كورد بووە. 

 سەرەتای ژیان و خوێندنی 
ناوی محەمەد کوڕی ڕەسووڵ، ناسناوی شیعریی "ھاوار"ە، ڕۆژی ٣/٩/١٩٢٣ لە سلێمانی ھاتووەتە دنیاوە. بە منداڵی خراوەتە حوجرە، پاش دوو ساڵ قورئان و سەرەتایەکی فارسیی وەرگرتووە. ئەمجا چووەتە قوتابخانەی فەیسەڵییە. پاش تەواوکرنی خوێندنی ئامادەیی، ١٩٤٤ بووە بە فەرمانبەر لە بەڕێوەبەرایەتیی ئینحیساری تووتن(انحصار التبغ) لە سلێمانی. ١٩٥٤- ١٩٥٥ ساڵێک لە قەڵادزێ مولاحیزی ئینحیسار، ١٩٥٦-١٩٥٧ ساڵێک فەرمانبەر بووە لە دھۆک. دوای چەند جار گواستنەوە، لە ١٩٦١دا لە بەغدا گیرساوەتەوە.گۆڤاری گەلاوێژ (بەرگی یازدەهەم / بەشی یەكەم ) ژیاننامە و پێڕست ، ئامادەكردنی ( سدیق ساڵح ، ڕەفیق ساڵح ، عبدوڵڵا زەنگەنە ) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی .ل8190-8191  محەمەد ڕەسوولڕ ھاوار، بیرەوەری، بنکەی ژین- سلێمانی، ٢٠٠٧، ل٩-١٢، ٨٨، ٩٠، ١٩٩.  

 یەکێتیی ئەدیبانی عیراق 
ئەو ماوەیە ئەندامی یەکێتیی ئەدیبانی عیراق بووە. ١٩٦٩ کۆلیجی قانوون و سیاسەتی لە زانکۆی موستەنسەرییە- بەغدا تەواوکردووە. گۆشەیەکی لە ڕۆژنامەی "التآخی"ی بەغدایشدا ھەبووە. ١٩٧٤ چووەتە ناو شۆڕش، ماوەتەوە تا بڵاوەپێکردنی شۆڕش. پاشتر گەڕاوەتەوە بۆ بەغدا.  

 كۆچی دوایی 
١٩٨٠ بە ماڵەوە وڵاتی بەجێ ھێشتووە و لە شاری لەندەن جێگیر بووە. ٢٠٠٧ لە لەندەن کۆچی دواییی کردووە. 

 بەرهەمەكانی 
ھاوار، نووسینی لە (گەلاوێژ، ھەتاو، ژین، برایەتی، زانیاری، التآخی، الدراسات الكردية، چریکەی کوردستان، ھەڵوێست)دا ھەیە. 

بەرھەمی بڵاوکراوەی:  

 پیرەمێردی نەمر، بەغدا، ١٩٧٠
 شێخ مەحموودی قارەمان و دەوڵەتەکەی خوارووی کوردستان، ب١، جاف پرێس- لەندەن، ١٩٩٠؛ ب٢، بلاک ڕۆز- لەندەن، ١٩٩١
 سمکۆ "ئیسماعیل ئاغای شکاک" و بزووتنەوەی نەتەوایەتی کورد، چاپخانەی ئاپێک- ستۆکھۆڵم، ١٩٩٥
 کورد و باکووری کوردستان لە سەرەتای مێژووەوە ھەتا شەڕی دووھەمی جیھان، لە بڵاوکراوەکانی دەزگای چاپەمەنی و ڕاگەیاندنی خاک- سلێمانی، ب١، ٢٠٠٠؛ ب٢، ٢٠٠٢؛ ب٣، ٢٠٠٤
 بیرەوەری، بنکەی ژین- سلێمانی، ٢٠٠٧ (کۆکراوەی ئەم دوو بەرگە پێشتر لەچاپدراوەیە: کوێرەوەری و بیرەوەری، لەندەن ١٩٨٤ و ھۆرەی دەروێشی یاخی، ستۆکھۆڵم، ١٩٨٦) 
 سەرجەمی شیعرەکانی محەمەد ڕەسووڵ ھاوار، بنکەی ژین- سلێمانی، ٢٠٠٧ 

کۆکراوەی دیوانی شیعرەکانی:  

 یادی بادینان، سلێمانی
 ١٩٥٩. یادی نیشتمان، لەندەن
 ١٩٨٣. ھەڵبژاردە، لەندەن
 ١٩٨٣. کاروانی شۆڕش، لەندەن
 ١٩٨٤. پاش ئاش بەتاڵ، لەندەن
 ١٩٨٤. وڕێنە و تاسەی نیشتمان، لەندەن
 ١٩٨٧. لە ھێرۆشیمای ھەڵەبجەوە بۆ ئەنفالی گەرمیان و لە بادینانەوە بۆ باکووری کوردستان)
 ئاوارە و شیعر، ستۆکھۆڵم، ١٩٩٦
 الآثار الكاملة (المقالات العربية)، مؤسسة ذين- السلیمانیە، ٢٠٠٨
 سەرجەمی بەرھەم- وتارە کوردییەکان، بنکەی ژین- سلێمانی، ٢٠٠٨

 سەرچاوەکان